text: Kræftens bekæmpelse er imponeret over Syddanmark
  01 oktober 2014 kl. 18.49
  Opbakningen til Knæk Cancer-kampagnen er meget stor i Region Syddanmark.
  Der sker meget i Region Syddanmark under kampagnen Knæk Cancer. Så meget, at det imponerer i Kræftens Bekæmpelse.
  - Det lokale engagement er et fantastisk vidnesbyrd om danskernes ønske om at gøre en forskel til fordel for landets mange kræftpatienter og deres pårørende, siger direktør i Kræftens Bekæmpelse, Leif Vestergaard Pedersen.
  I Esbjerg afholder de eksempelvis en lysaften d. 22. oktober, hvor poser med levende lys og personlige hilsner stilles op på det centrale torv i byen.
  Og i Hedensted afholder en SFO bl.a. en Knæk Cancer Disko og en familiedag med fodboldturnering, sponsorløb og loppemarked.
  - Vi har gjort os mange overvejelser om, hvorvidt kræft er et emne, vi som SFO skal berøre, men da vi har mange børn, der er påvirket af sygdommen, valgte vi at sætte fokus på Knæk Cancer. Vi ser desuden et pædagogisk aspekt i at lære børn, hvad det gør, når vi står sammen og er med til at gøre en forskel, siger Line Wad fra Fritidshuset på Hedensted Skole.
  På Hotel Kolding Fjord vil "Kokke Knække Cancer" være klar med en stor gourmetmiddag og livemusik.
  Du kan se flere arrangementer på nedenstående link.
  FAKTA
  Hver tredje dansker får kræft, før de fylder 75 år.Hvert år får 34.000 danskere kræft - det er 3 om dagen.Flere end halvdelen overlever kræft.15.000 danskere dør af kræft om året - det er 42 om dagen.Kræft er den hyppigste dødsårsag blandt danskere under 65 år.245.000 danskere lever med en kræftdiagnose.
  Knæk Cancer
  